Na temelju članka 30. Statuta Općine Kloštar Podravski („Službeni glasnik Koprivničko-križevačke županije“ broj 4/21), Općinsko vijeće Općine Kloštar Podravski na 31. sjednici održanoj 9. prosinca 2024. donijelo je

**O D L U K U**

**o utvrđivanju ekonomske cijene za korištenje redovitog programa**

**u dječjem vrtiću „Igra“ u Kloštru Podravskom 2025. godini**

**Članak 1.**

Ekonomsku cijenu za korištenje redovitog programa njege, odgoja, naobrazbe, zdravstvene zaštite, prehrane i socijalne skrbi djece predškolske dobi koji se u 2025. godini provodi u dječjem vrtiću „Igra“ u Kloštru Podravskom(u daljnjem tekstu: ekonomska cijena) čine ukupni rashodi za 2025. godinu podijeljeni sa brojem djece koja čine kapacitet DV dječjem vrtiću „Igra“ u Kloštru Podravskom raspoređeno na 12 mjeseci u godini.

**Članak 2.**

Ekonomska cijena utvrđuje se u iznosu 478,00 EUR.

**Članak 3.**

Općina Kloštar Podravski financirat će ekonomsku cijenu iz članka 2. za djecu koja imaju prebivalište na području Općine Kloštar Podravski u iznosu od 15.244,45 EUR mjesečno.

**Članak 4.**

Roditelji djece koja imaju prebivalište na području Općine Kloštar Podravski sudjeluju u financiranju ekonomske cijene iz članka 2. u svoti 96,89 EUR mjesečno.

**Članak 5.**

Sredstva za financiranje ekonomske cijene koja uplaćuju roditelji – korisnici usluga, uplaćuju se neposredno na žiro-račun dječjem vrtiću „Igra“ u Kloštru Podravskom.

**Članak 6.**

Ova Odluka stupa na snagu 1. siječnja 2025. godine.

**OPĆINSKO VIJEĆE**

**OPĆINE KLOŠTAR PODRAVSKI**

**KLASA:601-01/24-01/07**

**URBROJ:2137-16-01/01-24-02**

**Kloštar Podravski, 9. prosinca 2024.**

**PREDSJEDNICA:**

**Marija Šimunko**